बिना पोस्टमॉर्टम के 7 शवों का अंतिम संस्कार, प्रशासन बोला- डायरिया-फूड पॉइजनिंग से गईं जान
Bihar Motihari Liquor Death Case. Follow Motihari Hooch Tragedy Story Latest News Headlines On Dainik Bhaskar बिहार के पूर्वी चंपारण जिले में जहरीली शराब से 16 लोगों की मौत हो गई है। कई की हालत गंभीर है। सभी का शहर के अलग-अलग अस्पतालों में इलाज चल रहा है।
बिहार के पूर्वी चंपारण जिले में जहरीली शराब से 16 लोगों की मौत हो गई। कई की हालत गंभीर है। सभी का मोतिहारी और मुजफ्फरपुर के अलग-अलग अस्पतालों में इलाज चल रहा है। जिले के 6 गांवों के लोगों ने अलग-अलग जगहों पर गुरुवार को शराब पी थी। रात से सभी की तबीयत बिगड़ने लगी। अगले दिन एक-एक कर मौत होनी शुरू हो गई। शनिवार तक 16 लोगों ने दम तोड़ दिया।
इस मामले में जांच करने के लिए पटना से एक स्पेशल टीम मोतिहारी जा रही है। इसमें 5 पुलिस अफसर शामिल हैं। इनमें 2 DSP और 3 इंस्पेक्टर हैं। वहीं जिले के DM-SP का कहना है कि डायरिया-फूड पॉइजनिंग से मौतें हुई हैं। इस घटना पर CM नीतीश कुमार ने कहा- घटना दुखद है। लोगों को गलत काम नहीं करना चाहिए। बार-बार बताया जाता है।
गेहूं काटने बुलाया था, फिर सभी ने शराब पी
शराब पार्टी में शामिल विनोद पासवान ने बताया कि जाटा राम ने हम सभी को गेहूं काटने के लिए बालगंगा बुलाया था। वहां काम करने के बाद सभी ने एकसाथ शराब पी, फिर वहां से घर गए। जैसे-जैसे रात बीती, सभी की हालत बिगड़ने लगी। जाटा राम, ध्रूप पासवान, अशोक पासवान और छोटू की मौत हो गई।
शुक्रवार शाम से मौतों का सिलसिला शुरू हुआ
मौतें शुक्रवार को शुरू हुईं। शाम तक 8 लोगों की जान चली गई। शनिवार सुबह यह आंकड़ा बढ़ कर 16 हो गया। परिवार वालों ने 7 शवों का अंतिम संस्कार बिना पोस्टमॉर्टम के ही कर दिया।
शराब तस्कर और उसके बेटे की मौत
मठ लोहियार में पिता और बेटे की 4 घंटे के अंदर मौत हो गई। पहले नवल दास की मौत हुई, उसके बाद बेटे परमेंद्र दास की। परिजन ने उनका अंतिम संस्कार कर दिया।
नवल की बहू की स्थिति नाजुक है। उसका इलाज करने वाले डॉक्टर ने बताया कि उसे डायरिया हुआ है। इसी से प्रशासन परिवार में सभी को डायरिया होने की बात कह रहा है।
पोल में हिस्सा लेकर अपनी राय दीजिए...
सुबह सिर दर्द, शाम को मौत
मठ लोहियार गांव के हरिलाल सिंह की स्थिति नाजुक है, जिसे शहर के एक निजी नर्सिंग होम में भर्ती कराया गया। तुरकौलिया थाना क्षेत्र के बैरिया बाजार पर एक निजी क्लिनिक में इलाज के दौरान 35 वर्षीय रामेश्वर राम की मौत हो गई। परिजन ने बताया कि सुबह से अचानक सिर में दर्द हुआ। इलाज के लिए भर्ती कराया शाम को मौत हो गई।
इन गांवों में मौतें: तुरकौलिया थाना क्षेत्र के गोकुला, लक्ष्मीपुर,जसीनपुर, मथुरापुर, हरसिद्धि थाना क्षेत्र के मथलोहियार और पहाड़पुर थाना क्षेत्र के बलुआ।
DM-SP बोले-डायरिया से गईं जान, DIG ने कहा- शराब से मौत की आशंका
मोतिहारी जिले के DM सौरभ जोरवाल और SP  कांतेश मिश्रा ने बताया कि जांच में डायरिया और फूड पॉइजनिंग की बात सामने आई है। वहां मेडिकल टीम कैंप कर रही है। इधर, पुलिस मुख्यालय में चंपारण रेंज के DIG जयंतकांत ने सभी लोगों की मौत जहरीली शराब से होने की आशंका जताई है। इस मामले में 7 लोगों को हिरासत में लिया गया है।
इनकी हुई मौत
लखमीपुर निवासी रामेश्वर राम (35), ध्रुप पासवान (48), अशोक पासवान (44), छोटू कुमार (19), गोखुला निवासी जोखू सिंह (50) , जसीनपुर निवासी अभिषेक यादव (22), ध्रुप यादव (23), मैनेजर सहनी (32), लक्षण मांझी (33), मथुरापुर निवासी नरेश पासवान (24), माधवपुर हरसिद्धि निवासी मनोहर यादव, धवई नन्हाकार हरसिद्धि निवासी सोना लाल पटेल (48), पहाड़पुर थाना के मठ लोहियार निवासी परमेंद्र दास, नवल दास, पहाड़पुर थाना के बलुआ निवासी टुनटुन सिंह और भूटन मांझी शामिल हैं।
ये खबर भी पढ़िए..
बिहार में फिर जहरीली शराब से 8 की मौत:6 के आंखों की रोशनी गई, थानाध्यक्ष सस्पेंड; सैनिटाइजर के लिए मंगाई स्प्रिट से बनाई शराब
शराबबंदी वाले बिहार में एक बार फिर जहरीली शराब ने कहर मचाया है। सीवान जिले में पिछले 24 घंटों में जहरीली शराब पीने से 7 लोगों की मौत हो गई है। एक मौत गोपालगंज में भी हुई है। 14 से ज्यादा लोगों की हालत गंभीर है। इनमें 6 लोगों की आंखों की रोशनी चली गई।
ऐसा कहा जा रहा है कि मृतकों की संख्या बढ़ सकती है। सोमवार की शाम मामले में कार्रवाई करते हुए सीवान एसपी ने लकड़ी नवीगंज OP थानाध्यक्ष सूरज प्रसाद और चौकीदार मोहम्मद शामिल को निलंबित कर दिया है। इससे पहले आज ADG जितेंद्र सिंह गंगवार ने कहा है कि सैनिटाइजर बनाने के लिए कोलकाता से स्प्रिट मंगाई गई थी, उसी से शराब बनी थी। पूरी रिपोर्ट पढ़ने के लिए यहां क्लिक करिए